Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: szóló 1997. évi LXXVIII. törvény (a továbbiakban: Étv.)
Paragraph Index: 134

(2) Az Étv. 2. §-a új 9. ponttal egészül ki, egyidejűleg a 9—29. pontok jelölése 10—30. pontokra változik: „9. Közhasználatú építmény: az olyan építmény (építményrész), amely — a település vagy településrész ellátását szolgáló funkciót tartalmaz, és — használata nem korlátozott, illetve nem korlátozható (pl. alap-, közép-, felsőfokú oktatási, egészségvédelmi, gyógyító, szociális, kulturális, művelődési, sport, pénzügyi, kereskedelmi, biztosítási, szolgáltatási célú építmények mindenki által használható részei), továbbá — használata meghatározott esetekben kötelező, illetve elkerülhetetlen (pl. a közigazgatás, igazságszolgáltatás, ügyészség építményeinek mindenki által használható részei), valamint, amelyet — törvény vagy kormányrendelet közhasználatúként határoz meg.”

Source: https://magyarkozlony.hu/hivatalos-lapok/b6f88caafd30db239e4f54c29c63637f92fc4d12/dokumentumok/1cac48810787a4f86af4d7d07ed88e82d87bf08d/letoltes